# Alkohol

### A Wikipédiából, a szabad lexikonból.

Az alkoholok olyan -OH hidroxilcsoportot tartalmazó vegyületek (hidroxivegyületek), amelyekben az -OH-csoport telített szénatomhoz kapcsolódik. Ipari úton, és biológiai erjedéssel is előállítható. A természetben szabad állapotban, valamint észterek és glükozidok formájában található.

Ha az OH-csoport elsőrendű szénatomhoz kapcsolódik, az alkohol primer alkohol, pl. CH3-CH2-OH; ha másodrendű szénatomhoz, akkor szekunder alkohol, pl. CH3CH(OH)CH3; ha harmadrendű szénatomhoz, akkor tercier alkohol.

A kis szénatomszámú alkoholok korlátlanul elegyednek vízzel, míg öt szénatomos molekuláktól feljebb apoláris szénláncok dominálnak az OH-csoporthoz képest, ezért a nagyobb szénatomszámú alkoholok nem elegyednek vízzel.

### [szerkesztés] Metil-alkohol

A metil-alkohol (metanol, faszesz; CH3OH) erős méreg. Lebontásakor formaldehid keletkezik a szervezetben, szervezetbe jutva kis mennyiség is vakságot, 50–75 g pedig halált okozhat (de történt már haláleset 12 g elfogyasztása miatt is). Könnyen összetéveszthető az etanollal, kémiailag is nagyon hasonlóan viselkedik, forráspontja azonban alacsonyabb (64,7 °C).
A manapság oly népszerű mesterséges édesítőszer, az aszpartám elfogyasztása során az aszparaginsav, és a fenilalanin mellett metil-alkohol is felszabadul. Az alábbi felsorolás bemutat néhány példát, mennyi metanol kerül szervezetünkbe egy doboz aszpartámmal készült üdítőital, illetve azonos mennyiségű gyümölcslevek elfogyasztásakor. (forrás: MÉBIH, OÉTI)

Diétás üdítő (0.33 l-es doboz): 0,024 g
Narancslé: 0,018 g
Almalé: 0,021 g
Szőlőlé: 0,046 g
Paradicsomlé: 0,085 g

### [szerkesztés] Etil-alkohol

Az etil-alkohol (etanol, spiritusz; C2H5OH, ill. CH3CH2OH) színtelen, illékony, jellegzetes illatú, égető ízű, gyúlékony folyadék. „Alkohol” alatt rendszerint csak az etil-alkoholt (etanolt) értjük, annak ellenére, hogy ezen gyűjtőfogalom alá számos kémiailag hasonló anyag is tartozik. Az etanol nagy mennyiségben ill. koncentrációban mérgező, legalább 70%-os vizes oldata elpusztítja a baktériumokat. Az emberi szervezetre is káros, a szeszesitalok mértéktelen és rendszeres fogyasztása (2-45 térfogatszázalék közötti etanoltartalmuk miatt) károsítja többek között a májat és az idegrendszert. A sejtekben vízelvonó hatású, az emberi szervezetben acet-aldehiddé bomlik, ami fejfájást okozhat. Az etanol felhasználásra kerülhet oldószerként vagy motorhajtóanyagként is. Bár gyakran csak káros hatásait hangsúlyozzák, megfelelő minőségi alkoholtartalmú italok mértékkel való fogyasztása egyes kutatások szerint erősíti a szervezet ellenállóképességét, és számos megbetegedés kockázata is csökkenthető. Egyes orvosok szerint napi 1-2 deciliter bor egészséges.

Előállítás: /laborban/ magas alkoholtartalmú folyadék frakcionált leválasztásával. Az alkoholtartalmú folyadékot 78 fokig felmelegítem és ezen a hőmérsékleten forralom. Eleinte a meti-alkohol párolog el, ez az első frakció. Második frakcióként az etanol, azaz etil-alkohol, és leggyakrabban a harmadik frakció a víz.

### [szerkesztés] Izopropil-alkohol

Az izopropil-alkohol (2-propanol; CH3CH(OH)CH3) színtelen, átlátszó, erős szagú folyadék . Könnyen párolog, a levegőnél nehezebb gyúlékony gőzei a levegővel robbanóelegyet képeznek. Alkohollal, éterrel, kloroformmal és vízzel jól elegyedik.

## [szerkesztés] Külső hivatkozások

- Alkohol.lap.hu – Linkgyűjtemény az alkoholról, az alkohol tartalmú italokról. Tudományosan, és érdekesen. Fajták szerint is csoportosítva.
- http://drogvilag.networldtrading.com/?id=12
- Alkohollal nem lehet felejteni – sőt (Index.hu)
- Alkoholizmus a világban

A lap eredeti címe "http://hu.wikipedia.org../../../a/l/k/Alkohol.html"

Kategóriák: Szerves vegyületek | Kábítószerek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Беларуская
- Български
- Bosanski
- Català
- Česky
- Dansk
- Deutsch
- Esperanto
- Español
- Eesti
- فارسی
- Suomi
- Français
- Gàidhlig
- Galego
- עברית
- Hrvatski
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lietuvių
- Македонски
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Basa Sunda
- Svenska
- ไทย
- Türkçe
- Українська
- Tiếng Việt
- ייִדיש
- 中文